钦定古今图书集成/明伦汇编/官常典/第733卷 > 李棠卿
## 钦定古今图书集成/明伦汇编/官常典/第733卷 > 李棠卿

按《饶州府志》：“棠卿，乐平人。通书律，有志操。任无锡州
亿丰仓使。时高邮盗起，浙省以便宜选嘉兴路照磨，
未至官。张士诚入无锡，棠卿抱印避草间。士诚以仓
印故购棠卿，急度不能脱，遣人怀印间道纳之行省。
寻被执，索印诱以禄仕，棠卿曰：‘尔虽有禄，吾惟有首’。
士诚怒，命缚之，棠卿颜色自若，士诚曰：‘杀之成其名’。”
乃囚系仓所，发愤卒浙省普佥宪以闻，赠乐平州判
官。